Nädalavahetusel toast välja – Valgejärve matkarada
#000000
Nii mina, kui kõik teised, oleme viimasel ajal oma tegemistega nii hõivatud, et polegi sel sügisel perega loodusesse jõudnud. Samuti ei jõua ka teistele midagi korraldada, aga see selleks. Igal juhul juhtus nii, et ma postkastis üht tööettepanekut ei märganud (see oli kindlasti saatuse sõrm) ja nii sain selle pühapäeva veeta koos perega. Ja me läksime muidugi välja. Valituks sai suhteliselt ühehäälselt Valgejärve matkarada.
#000001
Esimene tutvus Valgejärve matkarajaga oli natuke rohkem kui aasta tagasi Järveotsa Rogainil. Sellest ma isegi kirjutasin siin blogis ja tegin pilte. Meie tee viis tookord kindlasti ka üle Valgejärve, aga see oli ka kõik.
#000002
Seal pidime ka septembris lapse sünnipäeva pidama, aga kuna koht kaugel, oleks tahtnud külaliste tarvis bussi rentida, aga sel nädalavahetusel oli just SEB sügisjooks, kõik sobivad bussid juba hõivatud ja nii see sünnipäev tegelikult pidamata jäi. Nüüd siis viisime lapse vaatama, mida ta oleks sügisel vaadanud.
#000003
Järveotsa järv. Siit algab Valgejärve matkarada.
#000004
Niisiis, kui sa oled Tallinnas, tuleb algatuseks võtta suund Haapsalu poole. Järveotsa järv, kus ääres on parkla väidetavalt kümnele autole, kuivkäimla, lõkkeplats laua ja pingiga ning suur prügikast, asub minu kodust Nõmmel täpselt 45 km kaugusel. Parkla oli muide autosid täis, kui me kohale jõudsime. Kuna me pimedat ei karda, siis me väga vara ei startinud.
#000005
Rada ise on tegelikult üsna pikk, parklast parklasse 6,5 kilomeetrit. Tõenäoliselt ümber järve ringi mitte tehes annab teed natuke optimeerida. Maastik on vahelduv, soojemal ajal kindlasti väga ilus. On laudtee, on 6-meetrine torn. Õppida saab erinevaid metsatüüpe, istuda püstkojas, uurida lupja, vaadata, kuidas vanasti hunte püüti ja kui hästi läheb, kohtab ka õige mitut haruldast taime. Hetkel oli ka jõhvikaid veel täitsa palju alles.
#000006
igal juhul meie pere soovitab. Kaasa kindlasti võileib ja praegusel ajal soe tee.
#000008
Valgejärv on seepärast valge, et selle põhjas on 2-3-meetri paksune lubjakiht. Meie tingimustes on selline lubja tekkimine haruldane.
#000009
Vaade tornist. Raba ja järved.
#000010
Merehaldja kostüümInimene ei pea ennast mitte halvasti tundmaNädalalõpp Vilniuses – laupäeva õhtuBlogiaasta 2018 pluss ja miinusPoster Meie marjad
#000011
Pille VäljatagaEma, ettevõtja, loodusesõberTere! Mina olen Pille (45). Olen vabakutseline iseõppijast fotograaf käsitööline, matkaja, hea toidu sõber, kahe tütre ema (12 ja 13), kes talvel elab Tallinnas ja suvel Hiiumaal. Olen avatud ka koostööpakkumistele. Nii leht, kui kõik lehel olevad pildid, videod ja tekstid on minu enda tehtud.
#000016
Leave this field empty if you're human:
#000018
Porgandisalat viit erinevat moodi (24,148)
25 ideed, mida meisterdada paberrullidest (17,960)
#000021